VINGER ROTARY

Rotarymøte 13.oktober 2015

I presidentens fravær ble møtet ledet av pres.elect Werner Melby

Gjester: Anne Katrine Moe, Knut Korvald (observ)

Coen refererte fra distriktskonferansen der han oppfordret flere til å være med ved neste korsvei, interessante foredrag.

Tema for dagens foredrag var kriminaletterforskning. Bjørn Berntsen introduserte etterforskningsleder ved Kongsvinger politikammer (KP) Ingar Høye.

Høye som har vært ansatt vært ansatt ved KP siden 2009 gav oss en omfattende innsikt i alle de detaljer som må på plass for at en etterforskning skal føre fram til et positivt resultat. Med andre ord for at en gjerningsperson skal bli pågrepet og dømt.

Ved alle saker som politiet får på bordet, som kan gjelde drap, overgrep mot barn eller voksne, rus, smugling e, a starter man gjerne med å etablere et team. Ved drapssak er det viktig å sperre av et eventuelt område for å sikre seg spor. Politiet vil selv ha på vernedrakter for å utelukke at de selv avgir klesfibre eller annet.

Politiet er en omfattende organisasjon hva gjelder eksperter som lokalt politi kan hente inn der hvor det måtte være nødvendig.

En viktig del av etterforskningen er rundspørring i nabolag samt innkalling av vitner. Pressen kan være en viktig medspiller hva gjelder å oppfordre folk som vet noe til å melde fra.

Pressen vil også gjerne ha opplysninger om hvor saken står, noe som må balanseres slik at man ikke foregriper sakens gang.

Interessante detaljer som politiet vil arbeide med vil være, der gjerningspersonen ikke er kjent, offerets omgangskrets, bevegelsesområde den senere tid, mobilbruk.

Etter en eventuell pågripelse vil avhør stå sentralt. Taktisk etter forskning er at alt gjøres i riktig rekkefølge. Det er egne maler for avhørsteknikk.

Etterforskningsleder skal, helt objektivt, samle alle spor og opplysninger og etter hvert, ved en framstilling for retten framføre disse etter muntlighetsprinsippet, altså ikke stå i retten og lese opp.

Siden 2009 har det i Kongsvinger vært 5 drapssaker, 7-8 narkotikasaker, barnebortføring, voldtekter.

I øyeblikket etterforskes en menneskehandelssak